## 

## БАРАА ХУДАЛДАН АВАХ ҮНИЙН САНАЛЫН УРИЛГА

## /ХАРЬЦУУЛАЛТЫН АРГААР/

Төслийн нэр: Органик Хөдөө Аж Ахуйн Түншлэл-II төсөл

Санхүүжилтийн эх үүсвэр: BMZ, ADRA Germany

Гэрээний дугаар ба нэр: Хөндлөнгийн аудитын үйлчилгээ

Хүсэлтийг гаргасан огноо: 2025 оны 01 сарын 21-ны өдөр

Эрхэм Танаа:

1. “Адра” Олон улсын байгууллага (цаашид “Захиалагч” гэх) дараах нэрийн бараа бүтээгдэхүүнийг нийлүүлэх үнийн санал танай аж ахуйн нэгжээс ирүүлэхийг үүгээр хүсч байна:
2. **Хөндлөнгийн аудитын үйлчилгээ**

Үнийн санал бэлтгэхэд зориулан шаардлагатай мэдээллийг хавсаргав*. (Хавсралт 1-ээс Ажлын даалгаврыг үзнэ үү.)*

1. Та энэхүү хүсэлтийн дагуу тухайн **үйлчилгээнд** саналаа ирүүлэх ёстой. Үнийн саналыг бараанд хамгийн сайн үнэлэгдсэн үнийг санал болгосон компанид гэрээний эрх олгоно.
2. Та энэхүү тендерт оролцохыг сонирхвол дараах баримт бичгүүдийг Англи хэл дээр цахимаар ирүүлнэ:
   1. Байгууллага болон багын ахлахын танилцуулга, мэдээлэл
   2. Байгууллагын гэрчилгээ болон аудиттай холбоотой шаардлагатай баримт бичиг,
   3. Сүүлийн 3 жилд (2021, 2022, 2023) санал болгож буй үйлчилгээтэй ижил төстэй гурваас доошгүй гэрээт ажилд оролцсон байна. Үүнийг батлах гэрээний хуулбар, гэрээг дүгнэсэн акт, тодорхойлолт болон бусад материалын хамт ирүүлнэ.
   4. Үнийн саналын маягт (₮), гарын үсэг зурж, тамгалж баталгаажуулах ба гараар бөглөхгүй болно (*Хавсралт 2),*
   5. Санал болгож буй үйлчилгээг тайлбарласан ажлын төлөвлөгөө, арга зүй, хуваарь зэргийг тусгаж тус тус ирүүлнэ.

5. Таны саналыг хүлээн авах эцсийн хугацаа: **2025 оны 02 сарын 04-ний өдрийн 17:00 цаг** байх ба [procurement@adra.org.mn](mailto:procurement@adra.org.mn) хаяг руу ирүүлнэ үү.

6. Та дээр дурдсан үйлчилгээний саналыг байгууллагын эрх бүхий төлөөлөгч гарын үсэг зурж баталгаажуулна. Таны саналын маягт гарын үсэггүй тохиолдолд, саналыг тань үнэлгээнд харгалзахгүй болохыг анхаарна уу.

7. Та саналаа дараах заавар болон гэрээний маягтын дагуу ирүүлнэ. Гэрээнд хавсаргасан нийлүүлэлтийн нөхцөл шаардлага нь гэрээний салшгүй хэсэг болно.

1. ҮНЭ: \_\_\_\_\_\_\_\_\_ (тоогоор, үсгээр) төгрөгийн үнэ бүхий барааг нийлүүлэх болон хүргэх зардлыг багтаана***.*** Үнийн санал ирүүлэх эцсийн хугацаанд хүчинтэй байгаа Монгол улсын нутаг дэвсгэрт мөрдөгдөж байгаа аливаа татвар, хураамж, шимтгэлийг багтаасан байна. Санал болгосон үнээс гадна, үнэлэгдсэн үнэд Монгол улсад мөрдөж байгаа нэмэгдсэн өртгийн албан татвар (НӨАТ)-ыг тусад нь тодорхой салгаж оруулна.
2. САНАЛЫГ ҮНЭЛЭХ: Ажлын даалгаврыг (Хавсралт 1) үндсэнд нь хангаж буй саналуудын үнийг хооронд нь харьцуулах замаар үнэлнэ. Хэрэв тухайн санал нь том зөрүү агуулсан, эсвэл санал авах хүсэлтэнд заасан нөхцөл, шаардлага, тодорхойлолтын хувьд болзолт нөхцлийг шаардсан бол ийм саналыг үндсэндээ шаардлагад нийцэхгүй гэж үзэж, түүнийг цаашид үнэлгээнд харгалзахгүй. Захиалагч зөвхөн үндсэндээ шаардлагад нийцсэн саналуудыг үнэлж харьцуулна. Захиалагч саналуудыг үнэлэхдээ, тооцооллын алдааг дараах байдлаар залруулна:

(a) тоогоор болон үгээр илэрхийлэгдсэн дүн хоорондоо зөрүүтэй бол үгээр илэрхийлэгдсэнийг зөв гэж үзэх;

(b) нэгж үнийг тоогоор үржүүлсэнтэй холбоотойгоор нэгж үнэ ба нийт үнийн хооронд зөрүүтэй бол нэгж үнийг баримтлах; ба

(c) нийлүүлэгч арифметик залруулгыг хүлээн зөвшөөрөхөөс татгалзвал, түүний саналаас татгалзана.

1. ХУДАЛДАН АВАХ ЗАХИАЛГЫН ЭРХ: Гэрээний эрхийг хамгийн сайн үнэлэгдсэн үнийг санал болгосон, техникийн ба санхүүгийн чадварын шаардсан жишгийг хангаж байгаа ханган нийлүүлэгчид гэрээ байгуулах эрх олгоно. Гэрээ байгуулах эрх олгох мэдэгдэл нь гэрээг албан ёсоор бэлтгэж хэрэгжүүлэх хүртэл гэрээний үүргийг гүйцэтгэнэ. Шалгарсан тендерт оролцогч хавсралтанд байгаа гэрээний маягт болон нийлүүлэлтийн нөхцөл шаардлагад заасны дагуу гэрээнд гарын үсэг зурна.
2. СAНАЛЫН ХҮЧИНТЭЙ ХУГАЦАА: Таны санал энэхүү санал авах хүсэлтийн 5 дугаар заалтад дурдсаны дагуу санал хүлээн авах эцсийн хугацаанаас хойш **30** хоногийн туршид хүчинтэй байна.
3. Хэрэв та тендерийн хүчинтэй хугацаанд өөрийн саналаа буцааж авах ба/эсвэл гэрээний эрх олгогдсон байхад гэрээний эрхийг хүлээн зөвшөөрөхөөс татгалзвал таныг хоёр жилийн хугацаанд Адра ОУБ-ын ханган нийлүүлэгчдийн жагсаалтаас Захиалагчийн зүгээс хасах эрхтэй болохыг анхаарна уу.

8. Нэмэлт мэдээллийг дараах хаягаас авах боломжтой:

Харилцах албан тушаалтан: Худалдан авалтын мэргэжилтэн

Цахим шуудан: [**procurement@adra.org.mn**](mailto:procurement@adra.org.mn)

9. Захиалагч санал ирүүлэх хугацаанаас хойш **30** хоногийн дотор санал нь хүлээн зөвшөөрөгдсөн тендерт оролцогчид зөвшөөрлийн цахим захидлыг илгээж, гэрээний эрх олгосон тухай мэдэгдэнэ.

10. Адра ОУБ-ын авлигын эсрэг бодлогын дагуу, тендерт оролцогч худалдан авах ажиллагаа болон түүнээс үүдэн гарах гэрээний хэрэгжилтийн явцад ёс зүйн өндөр хэм хэмжээг сахина. Хэрэв гэрээний эрх авсан тендерт оролцогч эсвэл аливаа этгээд тендерт өрсөлдөх эсвэл гэрээг хэрэгжүүлэх үед авилгал, залилан мэхлэх, үгсэн хуйвалдах эсвэл дарамт шахалт үзүүлэх үйлдэлд оролцсон нь тогтоогдвол Адра ОУБ гэрээний эрх олгох саналаас татгалзаж, үүнд холбогдсон этгээдэд хориг тогтооно.

11. Та цахим шуудангаар энэхүү хүсэлтийг авсан тухай болон үнийн санал ирүүлэх эсэхээ **2025 оны 1-р сарын 24**-ний **13:00** цагийн дотор 8-р хэсэгт заасан цахим шуудангаар мэдэгдэнэ үү.

**НИЙЛҮҮЛЭЛТИЙН ЕРӨНХИЙ НӨХЦӨЛ БА ШААРДЛАГА**

1. Тогтмол үнэ: Саналын маягтанд заасан үнэ нь тогтмол байх ба гэрээний хэрэгжилтийн явцад түүнд ямар нэгэн залруулга өөрчлөлт үл оруулна.
2. Ажлын хуваарь: Гэрээнд гарын үсэг зурсан өдрөөс **60** хоногийн дотор хийж дуусгана.
3. Мөрдөх хууль:Гэрээг захиалагчийн улсын хуулийн дагуу хэрэгжүүлнэ.
4. Маргаан шийдвэрлэх: Захиалагч ба нийлүүлэгч нь тэдгээрийн хооронд гэрээтэй холбогдон гарч болох аливаа үл тохиролцол эсвэл маргааныг албан бус, шууд хэлэлцээрээр зөвшилцөн шийдэхийг хичээнэ. Захиалагч ба нийлүүлэгчийн хооронд маргаан үүссэн тохиолдолд, уг маргааныг захиалагчийн улсын арбитрын хууль дүрмийн заалтын дагуу шийдвэрлэнэ.
5. Төлбөр: Гэрээний үнийн төлбөрийг дараах нөхцлийн дагуу гүйцэтгэнэ:
6. Гэрээний нөхцлийн дагуу гэрээ байгуулснаар урьдчилгаа 50% болон эцсийн тайланг Захиалагч нь хүлээнэ зөвшөөрсний үндсэн дээр үлдэгдэл 50%-г ажлын 7 хоногт төлбөрийг шилжүүлнэ.

1. Гэнэтийн ба давагдашгүй хүчин зүйл:Хэрэв гэнэтийн ба давагдашгүй хүчин зүйлийн улмаас гэрээний хүрээнд ажлын гүйцэтгэл удааширсан эсхүл гэрээний үүргийг биелүүлэх явцад аливаа алдаа гарсан тохиолдолд нийлүүлэгч торгууль эсхүл гэрээг цуцалсан асуудлыг хариуцахгүй.

Энэ зүйлийг тодруулах зорилгоор, “гэнэтийн ба давагдашгүй хүчин зүйл” гэдэг нь нийлүүлэгчийн хяналтаас гадуур, бөгөөд нийлүүлэгчийн алдаа эсхүл хайхрамжгүй байдлаас ангид, ба урьдчилан харах боломжгүй үйл явдлыг хэлнэ. Ийм үйл явдалд дайн, эсвэл хувьсгал, гал түймэр, үер, халдварт өвчин, хорио цээр, ба ачаа тээврийн хориг орж болох бөгөөд энэ нь нийлүүлэгчийн бие даасан чадамжийн хүрээнд түүний үйлдлээр хязгаарлагдахгүй болно.

Гэнэтийн ба давагдашгүй хүчин зүйлийн нөхцөл байдал үүссэн тохиолдолд нийлүүлэгч нь энэ нөхцөл байдал болон үүссэн шалтгааны талаар захиалагчид нэн даруй бичгээр мэдэгдэнэ. Захиалагч бичгээр өөрөөр зааварлаагүй бол нийлүүлэгч гэрээний үүргээ боломжтой хэмжээнд үргэлжлүүлэн гүйцэтгэж, гэнэтийн ба давагдашгүй хүчин зүйлийн нөхцөл байдлаас үл шалтгаалан гэрээг хэрэгжүүлэх боломжит арга замыг хайж олно.